Selfossi 28. desember 2024

# Aldursflokkamót HSK í frjálsum íþróttum 25. janúar 2025

Aldursflokkamót HSK í frjálsum íþróttum verður haldið í Selfosshöllinni laugardaginn 25. janúar og hefst kl. 11:00. Tímaseðil mótsins má sjá á mótaforritinu Þór á síðu FRÍ.

## Þátttökuréttur

Mótið er héraðsmót og er stigakeppni milli aðildarfélaga sambandsins. Aðeins félagar í aðildarfélögum HSK geta skráð sig, safnað stigum og unnið héraðsmeistaratitil. Gestaþátttaka er óheimil á mótinu. Aðeins keppendur sem verða 11-14 ára á árinu mega taka þátt.

## Keppnisgreinar

## Stúlkur og piltar 11ára: 60 m hlaup - hástökk - langstökk – kúluvarp.

## Stúlkur og piltar 12, 13, 14 ára: 60 m hlaup - 60 m gr. hlaup - hástökk - langstökk - kúluvarp.

## Hver árgangur keppir sér í flokki á aldursflokkamótinu.

## Tímaseðill

Mótshaldari áskilur sér fullan rétt til breytinga á tímaseðli á mótsstað ef aðstæður og keppendafjöldi gefur tilefni til. Nafnakall fer fram á keppnisstað 10 mínútur fyrir keppni viðkomandi greinar. Forföll ber að tilkynna í upphafi hvers keppnisdags.

## Skráningarfrestur og skráningarfyrirkomulag

Skráningarfrestur er til 24:00 fimmtudaginn 23. janúar og skal skrá beint inn á mótaforritið Þór. Reikningar fyrir skráningargjöldum verða sendir á félögin að móti loknu. Þátttökugjald er 1000 kr á keppanda, óháð fjölda keppnisgreina. Ekki verður tekið við skráningum eftir að skráningarfrestur rennur út.

## Verðlaun

Þrír fyrstu í hverri grein fá verðlaun, auk þess verða veitt verðlaun fyrir stigahæsta félag innan hvers aldursflokks og stigahæsta félag í heildarstigakeppninni.

## Upplýsingar

Nánari upplýsingar veitir Guðmunda Ólafsdóttir mótsstjóri í síma 846-9775 eða gudmunda89@gmail.com.